CELEX: C2006/154/52
Language: et
Date: 2006-07-01 00:00:00
Title: Kohtuasi T-133/06:  12. mail 2006  esitatud hagi — International Music ja TTV 2000  versus  Siseturu Ühtlustamise Amet — Past Perfect (PAST PERFECT)

1.7.2006   
            
            
               ET
            
            
               Euroopa Liidu Teataja
            
            
               C 154/21
            
         12. mail 2006 esitatud hagi — International Music ja TTV 2000 versus Siseturu Ühtlustamise Amet — Past Perfect (PAST PERFECT)
   (Kohtuasi T-133/06)
   (2006/C 154/52)
   Hagiavaldus esitati saksa keeles
   Pooled
   
      Hagejad: The International Music Company AG (Hamburg, Saksamaa) ja TTV 2000 GmbH Tonträger Vertrieb (Hamburg, Saksamaa) (esindaja(d): Rechtsanwalt G. Kukuk)
   
   Kostja: Siseturu Ühtlustamise Amet (kaubamärgid ja tööstusdisainilahendused)
   Teine menetluspool apellatsioonikojas: Past Perfect Limited
   Hageja nõuded
   
               —
            
            
               Tühistada Siseturu Ühtlustamise Ameti esimese apellatsioonikoja 3. veebruari 2006. aasta otsus R 150/2005-1 ning tunnistada kehtetuks registreeritud ühenduse kaubamärk “Past Perfect”, registreerimisnumber 1 984 269;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Kehtetuks tunnistamise taotluse esemeks olev registreeritud ühenduse kaubamärk: Sõnamärk “PAST PERFECT” kaupadele klassis 9 (ühenduse kaubamärk nr 1 984 269).
   
      Ühenduse kaubamärgi omanik: Past Perfect Limited.
   
      Ühenduse kaubamärgi kehtetuks tunnistamist taotlevad pooled: Hagejad.
   
      Tühistamisosakonna otsus: Lükata taotlus tagasi.
   
      Apellatsioonikoja otsus: Lükata kaebus tagasi.
   Väited:
   
               —
            
            
               Registreeritud kaubamärgil puudub eristusvõime määruse (EÜ) nr 40/94 (1) artikli 7 lõike 1 punkti b tähenduses,
            
         
               —
            
            
               vaidlustatud otsus rikub määruse (EÜ) nr 40/94 artikli 7 lõiget 2, kuna on piisav, et registreerimata jätmise põhjused on ainult teatavas ühenduse osas,
            
         
               —
            
            
               vaidlustatud otsus rikub samuti määruse (EÜ) nr 40/94 artikli 7 lõike 1 punkti c, kuna registreeritud kaubamärk ei ole kaubamärgina identifitseeritav ning avalikkus käsitleb kaubamärki tootekirjeldusena,
            
         
               —
            
            
               viimaks rikub vaidlustatud otsus määruse (EÜ) nr 40/94 artikli 7 lõike 1 punkti d, kuna registreeritud kaubamärk koosneb tähistest, mis on muutunud tavapäraseks igapäevases keelekasutuses või heausksetes ja kindlakskujunenud kaubandustavades.
            
         
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994, L 11, lk 1; ELT eriväljaanne 17/01, lk 146).